A beszerzett készülék a QShock™ technológiának köszönhetően a bekapcsolástól a sokkolásra való készenállásig szükséges idő kevesebb, mint 8 másodperc, ami növeli a sikeres defibrillálás esélyét.

A bekapcsolási idő kevesebb, mint 2 másodperc, az EKG elemzési idő kevesebb, mint 5 másodperc. A töltés nem vesz el időt, mivel a készülék az EKG elemzés ideje alatt előtöltődik.

Alap- és emeltszintű újraélesztésre használható, félautomata és automata móddal rendelkező készülék, Bifázisos technológiával, Felnőtt és gyermek móddal, rögzíti és elemzi a beteg EKG jeleit, és meghatározza, hogy végezhető-e defibrillálás.

Hullámforma: Exponenciális, levágott bifázisú, impedancia függő automatikus feszültség idő kompenzációval.Energia alapérték: Felnőtt esetén: 200-300-360 J, Gyerek esetén: 50-70-100 J. Az alapkonfiguráció az AHA/IEC 2015 útmutatásának megfelel.

A készülék szenzitivitása és specificitása megfelel az AAMI DF80 és az IEC 60601-2-4 követelményeinek.

Készülék automatikusan tárolja a beteg adatokat egy belső memóriakártyán.

A készülék képes vezeték nélküli adatátvitellel a beavatkozás során keletkező összes információt és adatot WiFi-n keresztül továbbítani a központi informatikai felügyeleti rendszerekhez.

.